मनाउने नै हो भने अहिले बहुदलीय व्यवस्था पुनःस्थापना भएको २५ वर्ष पूरा भयो भन्दै यसको रजत महोत्सव भव्यरूपमा मनाउन नसकिने होइन तर महोत्सवको तामझाम नै व्यवस्थाको सफलताको कसी होइन रहेछ भन्ने पञ्चायत रजत महोत्सवले प्रमाणित गरिसकेको छ । जे जस्तो होस् २५ वर्षको कालखण्डलाई ख्यालठट्टा वा खुद्रा हिसाब मान्न भने सकिँदैन । चौथाइ शताब्दीको यस अवधिलाई वस्तुनिष्ठ भएर लेखाजोखा गर्नु हरेक क्षेत्रमा आबद्ध नेपालीको संस्थागत कर्तव्यका साथै व्यक्तिगत चासोको विषयसमेत हो ।
